बिहार सरकार मैथिली अकादमी के पुनर्गठन क देलक। कमला कांत झा अकादमी के अध्यक्ष बनाओल गेल छथि । मैथिली अकादमी के कार्यसमिति आ सामान्य परिषद के सेहो पुनर्गठन कएल गेल छैक। आरएन कालेज मधुबनी के मैथिली विभाग के डा. विभूति आनंद, एएन कालेज पटना हिन्दी विभाग के रीडर डा. कलानाथ मिश्र आर पटना विवि मैथिली विभाग के अध्यक्ष डा. विरेन्द्र नारायण झा कें सामान्य परिषद केंसदस्य बनाओल गेल छन्हि। एमएलएसएम कालेज दरभंगा के मैथिली के अवकाश प्राप्त विभागाध्यक्ष डा. उमाकांत झा आर तिलका मांझी विवि भागलपुर में रसायन विभाग के ज्योतिन्द्र चौधरी कें कार्य समिति के सदस्य मनोनीत कएल गेल छन्हि। ज्ञातव्य जे कार्यसमिति में 8 पदेन आर 15 मनोनीत सदस्य होइत छथि। सामान्य परिषद में 28 मनोनीत (कार्य समिति के 15 मनोनीत सहित) आर 21 पदेन सदस्य के पद छैक।
 मानसूनक वर्षासँ गरमी मे थोड़े कमी तँ आयल अछि, मुदा बिहारक राजनीति अचानक किए गरमा गेलए, ई अन्वेषणक विषय थिक। मुदा करिया कक्काक कहब छनि जे ई नइं तँ खोजक विषय थिक आ ने कोनो अजगुत राजनीतिक घटना। कारण राजनीति गरमे नीक होइत छैक, ठंढा गेला पर ई बासि भात छी जकरा कुकुरो सुंघि कऽ छोड़ि दैत अछि। तँ, राजनीतिक मतलबे छै गरम-गरम। वातावरणकेँ जे गरमा नइं दिअय ओ राजनीति भइये नइं सकैत अछि। राजनीतिज्ञक प्रथम कर्तव्य होइत छनि जे ओ लोकनि एकरा गरम राखथु आ एहि लेल एक -दोसराक पुतला जरा कऽ राजनीतिक आगि धधक बैत रहथु आ कुरता पयजामा फाड़ि कऽ एहिमे हवा सेहो दैत रहथु, जाहिसँ राजनीति सदिखन गरमायल रहय। ओकर बाद हाथमे झंडा-बैनरक स्थान पर हथौड़ा लऽ एहि ताकमे घुमथु जे जखने चोट मारबाक उपयुक्त समय आबि जाय, चोट मारि दी। नइं बेसी, थोड़बो तऽ लगवे करतैक आ से लागि जेतैक तँ बुझू जे दू-चारि टा एमएलेक संख्या बढ़बे करत। छै कि नइं। आब तों सभ पूछबह जे अइ सँ जनताके की भेटितै? कहीं वहै नइं थुरा जाय। प्रश्न मे दम्म तऽ छह, किन्तु कोनो तुक नइं छह। एहि द्वारे जे जनतो कम नइं हौ। जेमहर देखी खीर तेमहर बैसी फीर। दोसर, जनतोकेँ रेडियो मिर्ची जकाँ सभ किछु 'हॉटे' नीक लगैत छैक, नेताक तँ कोनो बाते नइं। तकरे नतीजा छैक जे जनता भारतीय रेल सदृश कतहु आ कखनहुँ भिड़ जाइए, सड़क पर एक-दोसरकेँ ठोकि दइए। पाटीर्क सभामे तऽ देखिते छहक जे नेता-कार्यकर्ता कोना मारापिप्तीक अभ्यास करैत अछि आ जकर फाइनल होयत छै विधान सभा आ विधान परिषद में जा कऽ। एखन जे राजनीति गरमायल अछि से अही लऽ कऽ ने जे बिहार सरकार अरबो-खरबो रुपैयाक हिसाब पचेने अछि आ तकर जाँच हाईकोर्टक आदेश पर सीबीआई करतैक। हाकिम सभ विकास करबामे लागल रहैक। हिसाब कोना दइतय। बस्स। सत्ता पक्ष जे गरमायल होअय वा ठंढायल होअय, मुदा विपक्ष ततेक ने गरमा गेल अछि जे लगैए आब मुख्यमंत्रीक कुरसी पर बैसिये कऽ देहक गरमी उतारत। खाली सीबीआई अपन काज चुनाव सँ पहिने कऽ दै। सत्ता पक्ष ऊपर सँ जे ठंढायल लगैत होअय, लेकिन अन्दर सँ धधकि रहल अछि आ लगैत अछि विपक्षीक मनसुबाकेँ जरा कऽ भस्म कऽ दिअय। जे हौ, बिहारक राजनीति एखन गरमायले रहतह , जकरा झरी कि झीसी झमान नइं कऽ सकैत अछि. . (वीरेन्द्र नारायण झा,हिंदुस्तान,पटना,31. 7. 2010)
"आगामी विधानसभा चुनाव में पैंतीस सीट पर कायस्थ प्रत्याशी मैदान में उतारल जएताह। पटना कें पांचो सीट पर कायस्थ समाजक दावेदारी छैक। एहि बेरक चुनाव में कायस्थ परिवार कोनहु पार्टी के गुलाम बनि कए नहि रहत। कायस्थ समाज एहि बेर ओही पार्टी के साथ देत जे कायस्थ उम्मीदवार उतारत। " ई कहब छन्हि कायस्थ चित्रगुप्त सेना के अध्यक्ष पांडेय अखिलेश कुमार श्रीवास्तव के। काल्हि पटना में कंकड़बाग कम्युनिटी हॉल में 'अभिनंदन समारोह और बेरोजगार एवं रोजगार के अवसर' विषय पर कायस्थ चित्रगुप्त सेना द्वारा आयोजित सेमिनार में ओ कहलनि कि पैंतीस में सं जाहि सीट पर कोनो पार्टी के उम्मीदवार कायस्थ नहि रहत,ओतए सेना अप्पन उम्मीदवार उतारत ताकि कायस्थ समाज राजनीतिक दल कें अपन ताकत बता सकए। समारोह के उद्घाटन करैत पूर्व राज्यपाल डीएन सहाय कहलनि जे सरकारी क्षेत्र में नौकरी के कमी भ रहल छैक,तें कायस्थ युवकलोकनि कें प्राइवेट सेक्टर में सेहो जेबाक चाही। विधायक अरुण कुमार सिन्हा कहलनि कि विश्वभर में कायस्थे एहन जाति अछि जे सौ फीसदी साक्षर अछि। कायस्थ समाज के पास देश आर विदेश तक के नेतृत्व करबाक क्षमता छैक। ओम्हर,झारखंडो में,अखिल भारतीय कायस्थ महासभा के रांची जिला के बैठक काल्हि भेल। वर्ष 2009-10 का लेखा-जोखा व वर्ष 2010-11 का बजट पेश किया गया। इसे सर्वसम्मति से पारित कर दिया गया। एहि में सरकार सं सभ वर्गक लेल आर्थिक आधार आरक्षण देबाक मांग कएल गेल।
 बाबाधाम के गर्भगृह में तीन सीसी कैमरे लगाओल जाएत। उपायुक्त प्रशांत कुमार मेला क्षेत्र के मुआयना के दौरान सभटा अतिक्रमित दोकान कें हटएबाक आदेश देने छथि। ओ शिवगंगा के चारू कात गंदगी हटाएबाक लेल आ छाया शेड निर्माण कार्य जल्दी पूरा करएबाक संगहि टाटा धर्मशाला के जीर्ण-शीर्ण रूम सभहक मरम्मती कें सेहो निर्देश देलनि।
 आई सं एनडीटीवी इमेजिन पर रक्त संबंध नामक धारावाहिक शुरू भ रहल अछि। ई धारावाहिक पाँच बहिन के कथा छैक । सभहक विवाह भ चुकल छैक मुदा तइयो सभ गोटे अपन-अपन परिस्थितिक दायरा में रहितो जीवन आओर नीक करबाक लेल हरसंभव कोशिश करैत छैक। धारावाहिक के पहिल एपिसोड में पिता अपन सभ बेटी के परिचत दैत छथि। अवसर छैक सभ सं छोटकी बेटी-संध्या के विवाहक। संध्या नेत्रहीन छैक मुदा तकदीर साथ दैत छैक आ ओकर विवाह भ रहल छैक ग्वालियर के युवराज जागीरदार सं। की ई सभ सहज छैक आ कि एकर पाछू कोनो चक्रचालि काज क रहल छैक? जनबाक लेल सोम सं शुक्र तक राति दस बजे देखल करू-रक्त संबंध।
 ज़ीटीवी पर आई सं मेरा नाम करेगी रौशन नामक धारावाहिक शुरु भ रहल अछि। धारावाहिक में मुख्य रोल रीत(साना शेख द्वारा अभिनीत) के छैक जे रामक समान,अपन पिताक देहान्तक बादो अपन पिताक प्रतिष्ठा बनओने रहैत छैक। ई धारावाहिक अयोध्याक निकट सम्मानपुर नामक छोट-छिन शहरक छैक । रीत एहि ठाम अपन जमींदार पिता वीर प्रताप सिंह के संग रहैत अछि। गाम में वीर प्रताप सिंहक छवि ओहने छन्हि जेहन अपन समय में राजा दशरथ के छलन्हि- पिता तुल्य। मुदा हुनकर दुनू बेटा कुंवर कुलदीप आ राजवीर बुझू जेना रावण निकलि गेल। बेटा सभहक कारगुजारी सं दुखी वीर प्रताप जी के देहान्तक पछाति पता चलैत अछि जे ओ अपन अंतिम संस्कारक अधिकार बेटा सं छीनिकए रीत सं करएबाक इच्छा व्यक्त कएने रहथि। रीत एहि इच्छाक सम्मान करए चाहैत छैक-ई जनितो जे एकर प्रतिक्रिया केहन हेतैक। दुनू भाए संग बहिन के वाक्युद्ध शुरु भ जाइत छैक मुदा भाउज सभ पर जीत अंततः रीत के होइत छैक। मुदा असली खेल ओकर बाद शुरू होइत छैक। तीनू जनानी दुनू पुरूष सं संघर्ष करैत छथि आ लंका के जरा कए राख क दैत छथि। धारावाहिक इएह संदेश दैत अछि जे आखिरकार असत्य पर सत्यक विजय होइते छैक।
 धारावाहिक केर प्रसारण राति साढे 10 बजे सं हएत।
 सीडीएमए हैंडसेट इस्तेमाल करनिहारक लेल बीएसएनएल आईयूआईएम कार्ड लांच कएलक अछि। एकर इस्तेमाल जीएसएम सिम कार्ड जकां कएल जा सकत । मोबाइल में कार्ड डाललाक बाद एहि सं देशभरि में (दिल्ली आर मुंबई छोड़ि कए) कत्तहु रोमिंग फ्री बात कएल जा सकैछ ।
 काल्हि एहि सिलिसिला मे बीएसएनएल सीडीएमए के प्रीपेड सेवा आरयूआईएम (रिमूवेबल यूजर्स आईडेंटिटी माडयूल) कार्ड चालू कएलक। एकर फोन नंबर दस अंकक छैक जकर शुरुआत ९६८२० आ ९६८२५ सं हएत। लाइफटाइम वैधता वला कार्डक मूल्य ३९ रुपये अछि आ एहि में उपभोक्ता कें दस रुपय्या के टॉक टाइम भेटतैक। कार्डधारक एकर इस्तेमाल बीएसएनएल के वायरलैस ब्राडबैंड ईवीडीओ कार्ड में सेहो क सकैत छथि। जेना उपभोक्ता बीएसएनएल के मोबाइल रिचार्ज करबैत छथि तहिना आरयूआईएम कार्ड के सेहो रिचार्ज करा सकताह। कार्ड के लांचिंग के बाद आब संचार निगम अपन डब्लूएलएल हैंडसेट बंद क देत। काल्हिए सं कार्ड एक्टीवेशन सेहो शुरू भ गेल।
 काल्हि एहि सिलिसिला मे बीएसएनएल सीडीएमए के प्रीपेड सेवा आरयूआईएम (रिमूवेबल यूजर्स आईडेंटिटी माडयूल) कार्ड चालू कएलक। एकर फोन नंबर दस अंकक छैक जकर शुरुआत ९६८२० आ ९६८२५ सं हएत। लाइफटाइम वैधता वला कार्डक मूल्य ३९ रुपये अछि आ एहि में उपभोक्ता कें दस रुपय्या के टॉक टाइम भेटतैक। कार्डधारक एकर इस्तेमाल बीएसएनएल के वायरलैस ब्राडबैंड ईवीडीओ कार्ड में सेहो क सकैत छथि। जेना उपभोक्ता बीएसएनएल के मोबाइल रिचार्ज करबैत छथि तहिना आरयूआईएम कार्ड के सेहो रिचार्ज करा सकताह। कार्ड के लांचिंग के बाद आब संचार निगम अपन डब्लूएलएल हैंडसेट बंद क देत। काल्हिए सं कार्ड एक्टीवेशन सेहो शुरू भ गेल।
 टाटा समूह साफ पेयजल सुलभ करएबाक लेल बहुत सस्ता वाटर प्यूरीफायर अनलक अछि। समूह के कंपनी टाटा केमिकल्स टाटा स्वच्छ स्मार्ट मैजिक नामक एहि वाटर प्यूरीफायर के कीमत मात्र 499 रुपय्या छैक। एतबे नहि,कंपनी 749 रुपय्या कीमत बला स्वच्छ स्मार्ट सेहो बजार में उतारने अछि। पछिला बरख कंपनी महाराष्ट्र में 999 रुपय्या में सस्ता वाटर प्यूरीफायर अनने छल। टाटा केमिकल्स के एमडी आर मुकुंदन के कहब छन्हि जे एहि उत्पाद के बाजार में आनए सं घरेलू स्तर पर बड़ पैमाना पर लोक सभ के स्वच्छ पेयजल उपलब्धता भ जएतैक। एकरा भंडारण के लेल इस्तेमाल होमए बला कोनहु बर्तन में फिट कएल जा सकैत छैक।
 श्रीकृष्ण विज्ञान केंद्र मे प्रवेश शुल्क में संशोघन करबाक निर्णय कएल गेल अछि। आब ई दर 10 रुपय्या प्रति व्यक्ति हएत। छात्र समूहक प्रवेश शुल्क प्रति छात्र 5 रुपय्या हएत। शीघ्र आरंभ होमय जा रहल थ्री-डी चलचित्र के लेल शुल्क 10 रुपय्या आर छात्र सभहक लेल 5 रुपय्या रहत। तारामंडल केर प्रवेश टिकट पूर्वक भांति 2 रुपय्या प्रति व्यक्ति रहत। नव दर 1 जुलाई सं लागू हएत।
 हास्य धारावाहिक के मशहूर चैनल सब टीवी पर आइ सं पापड़ पोल. . . शाहबुद्दीन राठौड़ की रंगीली दुनिया नामक धारावाहिक शुरु भ रहल अछि । ई धारावाहिक प्रख्यात लेखक शाहबुद्दीन द्वारा गढल गेल चरित्र के काल्पनिक दुनिया पर आधारित अछि । शाहबुद्दीन जी अपन हास्य प्रस्तुति के लेल दुनिया भरि में प्रसिद्धि अर्जित कएने छथि। धारावाहिक केर पात्र मध्यवर्गक साधारण लोक छ थि। पात्र सभहक ईमानदारी,देह-दशा,सहजता आ हास्यबोध देखए लायक छैक। धारावाहिक केर प्रसारण सोम सं ब्रैस्पति तक राति 8 बजे सं हएत।
 10 जून-वट सावित्री व्रत आरंभ। प्रदोष व्रत। शिवरात्रि व्रत।
 12 जून-शनिदेव अमावस्या,ज्येष्ट अमावस्या,वटसावित्री अमावस्या,पीपल पूजन,
10 जून-वट सावित्री व्रत आरंभ। प्रदोष व्रत। शिवरात्रि व्रत।
 12 जून-शनिदेव अमावस्या,ज्येष्ट अमावस्या,वटसावित्री अमावस्या,पीपल पूजन,
गरमी छुट्टी के दौरान भीड़ के देखैत रेल प्रशासन नई दिल्ली के वास्ते तीन-तीन ट्रेन चला रहल अचि। मंगल , ब्रैस्पति आ शनिकए दरभंगा आ पटना सं तथा बरौनी सं ब्रैस्पति कए आनंद विहार के लेल ट्रेन चलत। गाड़ी संख्या 0415 पटना आनंद विहार सप्ताह में तीन दिन पटना जंक्शन सं दुपहर 12. 55 बजे चलिकए दानापुर, आरा, बक्सर, मुगलसराय, वाराणसी, सुलतानपुर, लखनऊ, बरैली, मुरादाबाद होइत अगिला दिन भोरे 9. 15 बजे आनंद विहार पहुंचत। ई ट्रेन एक जुलाई तक चलत। घुरैत काल ई आनंद विहार सं 16. 30 बजे चलत आर 11. 15 बजे पटना जंक्शन पहुंचत। तहिना, गाड़ी संख्या 0423 दरभंगा-आनंद विहार टर्मिनल स्पेशल सप्ताह में तीन दिन दरभंगा सं भोरे 6. 15 बजे चलिकए समस्तीपुर, मुजफ्फरपुर, सोनपुर, छपरा होइत अगिला दिन दुपहर 12. 35 बजे आनंद विहार टर्मिनल पहुंचत। एहि ट्रेन में स्लीपर के 6, जेनरल के 12, एसएलआर के दू डिब्बा समेत कुल 20 डिब्बा रहत। गाड़ी संख्या 0581 बरौनी-आनंद विहार साप्ताहिक ट्रेन प्रत्येक ब्रैस्पति कए बरौनी सं चलिकए शाहपुर पटोरी, हाजीपुर, छपरा, बलिया, गाजीपुर सिटी, वाराणसी, लखनऊ, मुरादाबाद, गाजियाबाद होइत अगिला दिन 11. 55 बजे आनंद विहार पहुंचत। वापसी में, ई साझ मे 5 बजे आनंद विहार सं चलिकए दोसर दिन 3. 45 बजे बरौनी पहुंचत।
 Subscribe to: Posts (Atom)